    Ilé kan wà ní etí ilé òmùgọ́parpaọ̀ orúkọ ilé náà a máa jẹ́ Wọ̀bìáparapọ̀. Ọ̀rẹ́ ìmùlẹ̀ pátápátá ni àwọn ara ilé Òmùgọ́parapọ̀ àti Wọ̀bìáparapọ̀ jẹ́, ọ̀rẹ́ náà jinlẹ̀ gidigidi. Gbogbo ara ile Òmùgọ́parapọ̀ ni o ní ìyàwó, ṣùgbọ́n àpọ́n ni wọn. Ìbànújẹ́ ńlá ló sì jẹ́ fún àwọn ara ilé Òmùgọ́parapọ̀ pé bí ó tilẹ̀ jẹ́ pé gbogbo wọn ni ó ní ìyàwó, síbẹ̀síbẹ̀ ìyàwó wọn kan ṣosọ kò bímọ. Ó wá ṣe, ni àwọn ara ilé Wọ̀bìáparapọ̀ wí fún àwọn ọ̀rẹ́ wọn tí àwọn ìyàwó wọn kò bímọ yìí pé kí wọ́n jẹ́ kí àwọn ìyàwó wọn wọ̀n-ọnnì wá gbé ilé àwọn ni odidi ọdún kan kí àwọn bá wọn wá egbòogi tí ó dájú fún àìbímọ wọn wọ̀nyí, nítorí, ṣe kí a sọ òótọ́ kọ? Olóògùn ni gbogbo àwọn ara ilé Wọ̀bìáparapọ̀ jẹ, wọn kò sì ní èrò búburú kan lọ́kàn rárá nígbà tí wọ́n wí bẹ́ẹ̀. Ṣùgbọ́n, ṣe gbogbo ènìyàn ni o máa ń gbàdúrà kí òun máṣe bọ́ sínú ìdánwò! Ẹni tí ó gbé ìdánwò ńlá ka ọ̀rẹ́ ìmùlẹ̀ láyà ni ó wí pékí onítọ̀ún ṣe àbòsí òun.
    Ile kan wa ni eti ile omugoparpao oruko ile naa a maa je Wobiaparapo. Ore imule patapata ni awon ara ile Omugoparapo ati Wobiaparapo je, ore naa jinle gidigidi. Gbogbo ara ile Omugoparapo ni o ni iyawo, sugbon apon ni won. Ibanuje nla lo si je fun awon ara ile Omugoparapo pe bi o tile je pe gbogbo won ni o ni iyawo, sibesibe iyawo won kan soso ko bimo. O wa se, ni awon ara ile Wobiaparapo wi fun awon ore won ti awon iyawo won ko bimo yii pe ki won je ki awon iyawo won won-onni wa gbe ile awon ni odidi odun kan ki awon ba won wa egboogi ti o daju fun aibimo won wonyi, nitori, se ki a so ooto ko? Oloogun ni gbogbo awon ara ile Wobiaparapo je, won ko si ni ero buburu kan lokan rara nigba ti won wi bee. Sugbon, se gbogbo eniyan ni o maa n gbadura ki oun mase bo sinu idanwo! Eni ti o gbe idanwo nla ka ore imule laya ni o wi peki onitoun se abosi oun.